b'\n_START_ARTICLE_\nEd Gein\n_START_SECTION_\nOtro\xc5\xa1tvo\n_START_PARAGRAPH_\nEdward Theodore Gein je bil rojen v La Crose County, v zvezni dr\xc5\xbeavi Winsconsin, 27. avgusta, 1906. Mati, Augusta Alvina Wilhelmine Gein, je imela bolj kot ne o\xc4\x8detovsko vlogo v hi\xc5\xa1i, saj je bila izjemno stroga. O\xc4\x8de, George Philip Gein pa je bil pijanec) and Augusta Alvina Wilhelmine (n\xc3\xa9e Lehrke) Gein (July 21, 1878\xc2\xa0\xe2\x80\x93 December 29, 1945. Imel pa je \xc5\xa1e starej\xc5\xa1ega brata Henryja. \xc5\xbdiveli so na samotni kmetiji, tako da niso imeli stikov z drugimi prebivalci mesta. Mati je otrokoma dovolila zapustiti kmetijo le ko sta \xc5\xa1la v \xc5\xa1olo. Mati je bila zagrizena Luterantka, izjemno dominantna, prepri\xc4\x8dana, da so vse \xc5\xbeenske (z njeno izjemo) prostitutke in hudi\xc4\x8di. Vsak ve\xc4\x8der je Edu in njegovemu bratu Henryju brala Biblijo. Ed je obiskoval \xc5\xa1olo do svojega 14 leta, vendar ko so kasneje testirali njegov IQ naj bi bil povpre\xc4\x8den. Po kon\xc4\x8danem 7. razredu je delal na kmetiji in ni imel stikov z zunanjim svetom.\n_START_SECTION_\nSmrti v dru\xc5\xbeini\n_START_PARAGRAPH_\nO\xc4\x8de je umrl 1. aprila, 1940, star 66 let. Razlog je bil zastoj srca, do katerega je pri\xc5\xa1lo zaradi alkoholizma. Brata Gein sta tako po mestu pomagala pri opravilih, da sta zaslu\xc5\xbeila za pre\xc5\xbeivetje. Veljala sta za po\xc5\xa1tena va\xc5\xa1\xc4\x8dana. Ed je pomagal tudi pri varstvu otrok, saj je pri tem u\xc5\xbeival. Nekega poletnega dne je njihovo posest zajel po\xc5\xbear. Ed in Henry sta se borila, da bi po\xc5\xbear pogasila, po izjavah Eda je po\xc5\xbear u\xc5\xa1el nadzoru in tako je tudi izgubil Henryja. \xc5\xa0el je po policijo. Kljub temu, da je trdil, da ne ve, kje je brat, jih je pripeljal to\xc4\x8dno do Henryjevega trupla. \xc5\xa0irile so se govorice, da je Henry imel po glavi modrice, za katere niso na\xc5\xa1li pojasnila. Policija je sprejela, da je \xc5\xa1lo za nesre\xc4\x8do, saj niso opravili obdukcije, prav tako niso spro\xc5\xbeili obse\xc5\xbenej\xc5\xa1e preiskave. Nekateri so sumili, da naj bi ga ubil brat Ed._NEWLINE_Tako sta ostala sama z materjo, vendar je tudi njo kmalu prizadela kap in jo paralizirala. Ed je skrbno skrbel za mati, vendar jo je kmalu zatem ponovno zadela kap in je umrla. Ed je tako pri svojih 39 letih ostal sam.\n_START_SECTION_\nZa\xc4\x8detek preiskave\n_START_PARAGRAPH_\nVse se je za\xc4\x8delo 16. novembra, 1957, ko je izginila 57 letna Bernice Worden. Bila je lastnica trgovine v mestu, vendar tistega novembrskega dne trgovine ni odprla. V trgovini so na\xc5\xa1li mlako krvi in tako se je za\xc4\x8delo raziskovanje, kdo stoji za njenim izginotjem. Njen sin je sumil va\xc5\xa1kega \xc4\x8dudaka, ki je bil redna stranka v njeni trgovini. To je bil Ed Gein. Policija je od\xc5\xa1la na njegovo kmetijo, na obrobju mesta. V lopi zraven hi\xc5\xa1e, je policija na\xc5\xa1la pogre\xc5\xa1ano Bernice Worden. Visela je obe\xc5\xa1ena za noge, z glavo navzdol. Truplo je bilo obglavljeno, iz njega je bilo pobrano vso drobovje, prav tako je bilo sle\xc4\x8dena iz ko\xc5\xbee. Eda Geina so priprli, med tem pa so nadaljevali s hi\xc5\xa1no preiskavo.\n_START_SECTION_\nHi\xc5\xa1na preiskava\n_START_PARAGRAPH_\nHi\xc5\xa1a je bila izjemno umazana, zanemarjena, a najbolj stra\xc5\xa1no je bilo, kaj je policija na\xc5\xa1la v hi\xc5\xa1i. Primer: posode iz lobanj, nosove, \xc4\x8dlove\xc5\xa1ke kosti, maske narejene iz \xc4\x8dlove\xc5\xa1kega obraza (obe\xc5\xa1ene na zidu), stoli, oblazinjeni s \xc4\x8dlove\xc5\xa1ko ko\xc5\xbeo, itd. Vse najdbe so bile stra\xc5\xa1ljive, vendar je bila najbolj grozna najdba \xc4\x8dlove\xc5\xa1ke glave, v vre\xc4\x8dki. Bila je \xc5\xbeenska, ki je izginila tri leta prej, lastnica bara, Mary Hogan.\n_START_SECTION_\nPsiholo\xc5\xa1ko ozadje\n_START_PARAGRAPH_\nPsihiater, ki je govoril z Edom v priporu, je odkril, da ga je materina smrt izjemno prizadela in tudi pustila nek pe\xc4\x8dat na njem, saj je bila edina oseba, s katero je komuniciral. Po njeni smrti ni vedel niti, kaj naj po\xc4\x8dne. Ker ga je mati u\xc4\x8dila, da so vsi ostali ljudje izjemno zlobni, \xc5\xa1e posebej \xc5\xbeenske, je dru\xc5\xbebo iskal druga\xc4\x8de kot ostali. Pono\xc4\x8di je hodil na pokopali\xc5\xa1\xc4\x8da. Za\xc4\x8del je spremljati, kdaj so pogrebi in kaj kmalu zatem je pono\xc4\x8di odkopaval trupla. Trupla je nato prina\xc5\xa1al v hi\xc5\xa1o. Je pa \xc5\xa1e vedno vpra\xc5\xa1anje, ali je imel s temi trupli tudi spolne odnose in ali je bil prisoten tudi kanibalizem. Ed je dejal, da s trupli ni imel spolnih odnosov, saj naj bi preve\xc4\x8d smrdela.\n_START_SECTION_\nSojenje\n_START_PARAGRAPH_\nNovembra 21, 1957 je bil Ed na sojenju za umor prve stopnje. Ker je bil spoznan za nepri\xc5\xa1tevnega, so ga poslali v psihiatri\xc4\x8dno bolni\xc5\xa1nico, kjer so ugotovili, da ima shizofrenijo. Leta 1986 so zdravniki sklenili, da Ed lahko prestane kazen. Ponovno sojenje se je za\xc4\x8delo 14. novembra, 1968. Trajalo je en teden. Spoznan je bil za krivega umora prve stopnje, a ponovno spoznan za nepri\xc5\xa1tevnega in poslan v psihiatri\xc4\x8dno bolni\xc5\xa1nico, kjer je tudi umrl.\n_START_SECTION_\nSmrt\n_START_PARAGRAPH_\n26. julija, 1984 je Gein umrl, zaradi prenehanja dihanja, saj je imel plju\xc4\x8dnega raka. Pokopan je na pokopali\xc5\xa1\xc4\x8du v Plainfieldu. Njegov grob je bil tar\xc4\x8da ve\xc4\x8dkratnega vandalizma.'